A KÖZSZOLGÁLATI TÖRVÉNYSZÉK ELSŐ TANÁCSA ELNÖKÉNEK VÉGZÉSE
2008. január 22.
F‑106/06. sz. ügy
Anže Erbežnik
kontra
Európai Parlament
„Egyezség útján történő rendezés a Közszolgálati Törvényszék kezdeményezésére – Törlés”
Tárgy: Az EK 236. cikk és az EA 152. cikk alapján benyújtott kereset, amelyben az A. Horvattal élettársi kapcsolatban élő A. Erbežnik
lényegében a Parlament azon határozatának megsemmisítését kéri, amely neki a háztartási támogatásra nem jogosult tisztviselőknek
előírt mértékű beilleszkedési támogatást ítélt meg; a felperes keresete különösen az említett támogatás első harmadára irányul,
amelyet a személyzeti szabályzat VII. melléklete 5. cikkének (1) bekezdése, valamint az egyéb alkalmazottakra vonatkozó alkalmazási
feltételek 24. cikke értelmében, az általa 2005 májusában benyújtott kérelmet követően, a 2005. június 2‑án e célból meghozott
parlamenti határozat alapján fizettek ki neki; másodlagosan a felperes azt kéri, hogy a Közszolgálati Törvényszék kötelezze
a Parlamentet arra, hogy a támogatásnak a 2005. augusztusi házasságkötését követően kifizetett részei esetében vegye figyelembe
a családi állapotának megváltozását.
Határozat: Az első tanács elnöke elrendelte az F‑106/06. sz., Erbežnik kontra Parlament ügynek a Közszolgálati Törvényszék nyilvántartásából
való törlését. A Parlament köteles a felperesnek 6000 eurót fizetni a felperesnél felmerült költségek fedezésére. A Parlament
maga viseli saját költségeit.
Összefoglaló
Tisztviselők – Kereset – A Közszolgálati Törvényszék előtti jogvita egyezség útján történő rendezése – A nyilvántartásból
való törlés
(A Közszolgálati Törvényszék eljárási szabályzata, 69. és 74. cikk)